**คำอธิบายรายวิชา**

**กลุ่มสาระการเรียนรู้ภาษาไทย ชั้นมัธยมศึกษาปีที่ ๔-๖**

**รหัสวิชา ท๓๐๒๐๕ รายวิชา การฟัง การดู และพูดอย่างมีวิจารณญาณ**

**จำนวน ๐.๕ หน่วยกิต เวลา ๒๐ ชั่วโมง**

**---------------------------------------------------------------------------------------------------------------------------------**

**ผลการเรียนรู้**

๑. มีความตระหนักถึงความสำคัญของการฟังข่าว โฆษณา บทความ และเพลงอย่างมีวิจารณญาณ ตลอดจนสามารถนำประโยชน์ที่ได้มาประยุกต์ใช้ในชีวิตประจำวัน

๒. มีความตระหนักถึงความสำคัญของการดูภาพยนตร์ และละครอย่างมีวิจารณญาณ ตลอดจนสามารถนำประโยชน์ที่ได้มาประยุกต์ใช้ในชีวิตประจำวัน

๓. มีความตระหนักถึงความสำคัญของการพูดแสดงความคิดเห็น และพูดอภิปรายกลุ่มอย่างมีวิจารณญาณ ตลอดจนสามารถนำประโยชน์ที่ได้มาประยุกต์ใช้ในชีวิตประจำวัน

**คำอธิบายสาระการเรียนรู้**

**ศึกษา**ถึงความสำคัญของภาษาและวรรณกรรมในการฟังข่าว โฆษณา บทความ และบทเพลง การดูภาพยนตร์ และละคร การพูดแสดงความคิดเห็น และการพูดอภิปรายกลุ่มอย่างมีวิจารณญาณ ตลอดจนสามารถนำประโยชน์ที่ได้มาประยุกต์ใช้ในชีวิตประจำวัน **โดยใช้ทักษะ** กระบวนการสร้างความคิดอย่างมีวิจารณญาณ กระบวนการสร้างความตระหนักกระบวนการแบบสืบเสาะหาความรู้ (5E) **เพื่อให้เกิด**ความสามารถในด้านการสื่อสาร ความสามารถในการใช้ทักษะชีวิตความสามารถในการคิด ความสามารถในการใช้เทคโนโลยี**พร้อมทั้ง**ใฝ่เรียนรู้ และมุ่งมั่นในการทำงาน